ઘટનાની જાણ ભાલેજ પોલીસને થતાં જ પોલીસ પણ તુરંત જ ઘટનાસ્થળે ઘસી ગઈ હતી પરંતુ ટોળુ બેકાબુ હોય આસપાસના પોલીસ મથકોનો કાફલો, એલસીબી, એસઓજી, સહિતના પોલીસ સ્ટાફને બોલાવવામાં આવતાં તેઓ તુરંત જ સૈયદપુરા પહોંચી ગયો હતો અને બન્ને પક્ષોને વિખેરી નાંખ્યા હતા. મારામારીમાં ગંભીર રીતે ઘવાયેલાઓને સારવાર માટે હોસ્પિટલમાં લઈ જવામાં આવ્યા હતા. ઘવાયેલાઓમાં રીકેશભાઈ વિનોદભાઈ પટેલ, નીકેશભાઈ ગોવિંદભાઈ પટેલ, મહેન્દ્રભાઈ, ધ્રુવીકાબેન, વિલાસબેન વગેરેનો સમાવેશ થાય છે. આ ઘટનાના કોઈ ઘેરા પ્રત્યાઘાતો ના પડે તે માટે સમગ્ર સૈયદપુરા ગામમાં ચુસ્ત બંદોબસ્ત ગોઠવી દઈને રાઉન્ડ ધ ક્લોક પેટ્રોલીંગ કરવામાં આવી રહ્યું છે. ઘટના સંદર્ભે ભાલેજના પીએસઆઈ આર. એન. ખાંટે જણાવ્યું હતુ કે પ્રેમલગ્નને લઈને બન્ને પક્ષો વચ્ચે નાના-મોટા ઝઘડા થતા હતા પરંતુ આજે વાત જુથ અથડામણ સુધી પહોંચી જવા પામી છે. પોલીસ દ્વારા બન્ને પક્ષોની ફરિયાદો લેવાની તજવીજ હાથ ધરાઈ છે સાથે સાથે તોફાનીઓને પણ ઝડપી પાડવાના ચક્રો ગતિમાન કરવામા આવ્યા છે.